Nagyné Dr. Gats Andrea Babicsné Dr. Tőke Erzsébet Dr. Károlyi Ákos

Aláírás: …………………………………………….. …………………………………………………….. ……………………………………………….

Dátum: …………………………………………….. …………………………………………………….. ……………………………………………….

**A 2023. augusztus 31-ei rendkívüli Közgyűlés határozatai**

**239/2023. (VIII.31.) Kgy. számú határozat**

A Közgyűlés a 2023. augusztus 31-ei rendkívüli ülés napirendjét az alábbiak szerint fogadta el:

**i.**

**NYILVÁNOS ÜLÉS**

**1./ Javaslat településfejlesztési döntések meghozatalára**

 **Előadók:** Dr. Nemény András polgármester

 Dr. Horváth Attila alpolgármester

**Felelős:** Dr. Nemény András polgármester

**Határidő:** azonnal

***i.***

***NYILVÁNOS ÜLÉS***

***1./ Javaslat településfejlesztési döntések meghozatalára***

 ***Előadók:*** *Dr. Nemény András polgármester*

 *Dr. Horváth Attila alpolgármester*

**240/2023. (VIII.31.) Kgy. számú határozat**

Szombathely Megyei Jogú Város Közgyűlése úgy határoz, hogy a „Javaslat településfejlesztési döntések meghozatalára” című előterjesztés mellékletét képező határozati javaslat 1-2. pontjáról és a 3. pontjáról külön-külön, két szavazással hoz döntést.

**Felelős:** Dr. Nemény András polgármester

**Határidő:** azonnal

**241/2023. (VIII.31.) Kgy. számú határozat**

1. Szombathely Megyei Jogú Város Közgyűlése megismerte a VIZITERV Environ Kft. által készített nemzetgazdasági szempontból kiemelt ügynek minősített a „*Dombvidéki tározók Magyarország területén (Zápor, Többcélú, Árvízcsúcs csökkentő - tározók) című KEHOP-1.5.0-15-2021-00010 projekt*” keretében megvalósuló Szünöse tározó kialakítására vonatkozó tervdokumentációt.
2. A Közgyűlés felkéri a polgármestert, hogy a vízjogi létesítési engedély megszerzése érdekében a településrendezési eszköznek a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 36-40. §-ában részletezett teljes eljárás szabályai szerint jelenleg folyamatban lévő felülvizsgálata során a Szünöse tározó létesítése érdekében szükséges változtatásokkal egészítse ki a tervezetet, majd a véleményezési szakaszt folytassa le, és a beérkezett véleményeket ismertesse a Közgyűléssel.

**Felelős:** Dr. Nemény András polgármester

Dr. Horváth Attila alpolgármester

 (A végrehajtás előkészítéséért: Sütő Gabriella városi főépítész)

**Határidő:** 1. pont vonatkozásában: azonnal

2. pont vonatkozásában: a Közgyűlés októberi rendes ülése

**242/2023. (VIII.31.) Kgy. számú határozat**

Szombathely Megyei Jogú Város Közgyűlése megismerte a „Javaslat településfejlesztési döntések meghozatalára” című előterjesztés B) pontjában részletezett új beépítésre szánt területek kijelölésével, részben a kijelöléssel érintett használati célú területek növelésével járó tervezett változtatásokat.

A Közgyűlés az előterjesztés mellékletét képező munkafüzetben 26. sorszámon és 100/5. sorszámon szereplő módosítási kérelmek kivételével az előterjesztésben foglaltakkal egyetért, és egyúttal az épített környezet alakításáról és védelméről szóló 1997. évi LXXVIII. törvény 7. § (3) bekezdés e) pont szerinti döntésében az új beépítésre szánt terület előterjesztésben részletezett tartalmú kijelölésének szükségességét igazolja.

**Felelős:** Dr. Nemény András polgármester

Dr. Horváth Attila alpolgármester

 (A végrehajtás előkészítéséért: Sütő Gabriella városi főépítész)

**Határidő:** azonnal